ΓΡΑΠΤΗ ΕΡΩΤΗΣΗ E-0476/00

υποβολή: Joseph Daul (PPE-DE) προς την Επιτροπή

(24 Φεβρουαρίου 2000)

Θέμα: Καταστροφές στα δάση ύστερα από τον τυφώνα Lothar

Ο τυφώνας Lothar προκάλεσε στις 26.12.1999 στα δάση της Γαλλίας, της Νότιας Γερμανίας και της Αυστρίας, ιδίως στις ιδιωτικές και κοινοτικές δασικές εκτάσεις τεράστιες ζημίες, οι οποίες απειλούν την επιβίωση πολλών αγροτικών οικογενειακών επιχειρήσεων.

Στη συζήτηση στο Ευρωπαϊκό Κοινοβούλιο της 18ης Ιανουαρίου 2000, η Επιτροπή ανήγγειλε ενδεχόμενες ανακατατάξεις στα διαρθρωτικά ταμεία χωρίς να προβλέπει ειδική έκτακτη βοήθεια για τη δραματική αυτή κατάσταση. Μόνον όμως με ανακατατάξεις δεν λύνεται το θέμα, αφού οι επιδοτήσεις από τα διαρθρωτικά ταμεία διοχετεύονται ακριβώς σε μικρές επιχειρήσεις, στις οποίες συμμετέχουν αγρότες, και είναι απαραίτητες για την επιβίωσή τους.

Ο Επίτροπος Barnier είχε όμωςποσχεθεί κατά τη διάρκεια της συζήτησης ότι θα επανεξέταζε την επανεγγραφή του καταργηθέντος προ 2 ετών δημοσιονομικού κονδυλίου για την άμεση βοήθεια.

Προτίθεται η Επιτροπή να επανεξετάσει και πέρα από τοπάρχον πλαίσιο των διαρθρωτικών ταμείων, τον προϋπολογισμό 2000 της Επιτροπής για να εξεύρει αποθεματικά που μπορούν ακόμη να διατεθούν για την πολύ αναγκαία επείγουσα βοήθεια, όπως για παράδειγμα από τα προγράμματα LIFE και ECHO και εάν αυτό είναι εφικτό, να επανεγγράψει για το έτος 2001 ένα δημοσιονομικό κονδύλι για φυσικές καταστροφές εντός της Ευρωπαϊκής Ένωσης;

Απάντηση του κ. Barnier εξ ονόματος της Επιτροπής

(11 Απριλίου 2000)

Όσον αφορά τα Διαρθρωτικά Ταμεία, το Αξιότιμο Μέλος του Κοινοβουλίου παρακαλείται να αναφερθεί στις απαντήσεις της Επιτροπής στις γραπτές ερωτήσεις 0024/00 της κα Patrie, 0159/00 του κ. Lang και 0307/00 της κας Thomas-Mauro, καθώς και στην προφορική ερώτηση H-0008/00 της κας Patrie.

Όσον αφορά τον κανονισμό LIFE ο οποίος αναθεωρείται επί του παρόντος δεν προβλέπει τη δυνατότητα χορήγησης μέρους των πιστώσεων για επείγοντα μέτρα, χωρίς διαδικασίαποβολής σχεδίων. Άρα, δεν είναι δυνατόν να προβλεφθεί χρηματοδότηση, βάσει του προγράμματος LIFE, για τις εργασίες οι οποίες είναι αναγκαίες για την αποκατάσταση των περιβαλλοντικών ζημιών που προκλήθηκαν από τις φυσικές καταστροφές που έπληξαν την Γαλλία, τη Γερμανία και την Αυστρία τον Δεκέμβριο 1999. Ωστόσο, δεν αποκλείεται προτάσεις για νέα σχέδια στα πλαίσια του LIFE-Φύση ή LIFE-Περιβάλλον, να πληρούν ταυτόχρονα τα κριτήρια του LIFE και να συμβάλουν στην αποκατάσταση των περιβαλλοντικών ζημιών. Κάθε αίτηση του είδους αυτού θα εξεταστεί κατά περίπτωση σύμφωνα με τις διαδικασίες παρακολούθησης σχεδίων ή τις διαδικασίεςποβολής προτάσεων για το LIFE.

Ο κανονισμός που διέπει το γραφείο ανθρωπιστικής βοήθειας (ECHO), στο άρθρο 1 ορίζει ότι: η ανθρωπιστική βοήθεια της Κοινότητας περιλαμβάνει την χωρίς διακρίσεις ανάληψη δράσεων συνδρομής, αρωγής και προστασίας των πληθυσμών των τρίτων χωρών ιδίως των πλέον ευάλωτων και κατά προτεραιότητα των πληθυσμών των αναπτυσσομένων χωρών [mldr](1). Άρα δεν μπορεί να παρέμβει στην περίπτωση των φυσικών καταστροφών που έπληξαν τα κράτη μέλη τον Δεκέμβριο 1999.

Λαμβάνονταςπόψη ότιπάρχουν πολλά μέσα παρέμβασης στο πλαίσιο των κανονισμών των Διαρθρωτικών Ταμείων, η εκ νέου εισαγωγή συγκεκριμένου κονδυλίου προϋπολογισμού για επείγουσες ενισχύσεις σε περίπτωση καταστροφής εντός της Κοινότητας δεν προβλέπεται στο στάδιο αυτό.

(1) Κανονισμός (ΕΚ) αριθ. 1257/96 του Συμβουλίου της 20ης Ιουνίου 1996 σχετικά με την ανθρωπιστική βοήθεια. ΕΕ L 163 της 2.7.1996.